钦定古今图书集成/明伦汇编/闺媛典/第138卷 > 叶凯妻桑氏
## 钦定古今图书集成/明伦汇编/闺媛典/第138卷 > 叶凯妻桑氏

按《常熟县志》：桑氏，名素安，叶凯妻，素贞妹也。凯患风
痫，一日独行久不归，素安哭曰：“必死于水矣。”命渔人
网之，果得尸。素安乃抱女秀金投水，衣偶触树，得不
死。凯父妾有子，欲专其产，先令人窃其奁资，夜又伪
为鬼声以恐之。素安因往依兄居。疾革，嘱秀金曰：“我
年二十一，汝父死，以汝遗我。今我年六十馀，死亦何
恨！第汝父无子，岁时令女婿一浇其墓，勿忘。”遂卒，与
姊素贞、嫂程氏并传。